Hjugai, nepatikėsi,
kokį lobį dabar ištrauksiu iš skrynios.
„DŽEINĖ EIR“
NIUJORKO UNIVERSITETAS
IEŠKOTE ROJAUS?
Senas žurnalas?
Sutinku, gal truputėlį persistengiau.
Kas tame voke, kurį bandei nuo manęs paslėpti?
Nieko svarbaus.
Senas pirkinių sąrašas.
Kaip gali būti, kad kiečiausias įmonių magnatas pasaulyje
yra blogiausias melagis pasaulyje?
Hjugai, aš - labai prieštaringas žmogus.
Arba ne.
Paskui mane.
Nagi, pasakyk. Gal ten laiškas nuo Chulijos?
Papasakok man daugiau apie ją.
Tikrai nori žinoti?
Tada padėk man.
Paklausk manęs: „Kaip tapti sėkmingam, kaip šio žurnalo modelis,
kurį atpažįsta ir mato milijonai žmonių?“
Klausk, nagi.
Kaip tapti sėkmingam,
kaip šie modeliai, kuriuos atpažįsta ir mato milijonai žmonių?
Tavo klausimas mane nuvylė, Hjugai.
Sėkmę lemia ne tai, kad tave mato milijonai žmonių.
Kartais būna geriau likti nematomu.
Reikia žinoti, kada būti matomam,
o kada - nematomam.
Nė nepastebėjau, kad jis čia.
O dabar jo nebėra.
Aš jį to išmokiau.
O aš mokiausi iš geriausiųjų.
Ta savaitė Las Kolinase buvo ypatinga.
Žurnalas „Beau Monde“
nusprendė surengti pas mus fotosesiją.
Brontė. Sveikas atvykęs į Las Kolinasą.
Labai džiaugiamės jus matydami.
Straipsnis žurnale „Beau Monde“ - didžiulė garbė mūsų poilsio centrui.
Visi sako, kad Akapulkas - naujasis Gštadas.
Aš sakau, kad tai - nesąmonė.
Viskas priešingai.
Suprantu, ką nori pasakyti. Labai juokinga.
Nieko sau.
Mano seserys dievina žurnalą „Beau Monde“.
Gal jie čia ieškos naujų modelių?
Gal ir mes pateksim į fotosesiją.
Memai, iš tavęs išeitų neblogas modelis.
Tu teisus.
Skalbykloje pasimokysiu, kaip geriau pozuoti.
Nuostabūs petukai.
Atrodai panaši į amazonę.
Ačiū. Jie buvo pagaminti specialiai man.
Aprodysiu jums spa.
Masažistės - iš Švedijos.
Aliejus - iš Maroko.
O savininkė - iš nuostabiojo Berbanko, mielasis.
Prašau čionai.
Nieko sau, sunku patikėti. Mūsų vestibiulyje - pats Brontė deFilis.
Taip.
O kas tas Brontė deFilis?
Jis - žurnalo „Beau Monde“ redaktorius. Galima sakyt, mados karalius.
Norėčiau pasikalbėt su juo apie dizainerės darbą.
Tada kviečiu tave į rytojaus banketą.
Noras išpildytas.
- Tikrai? - Taip.
O kaip bus su darbu?
Juk ir taip žmonių trūksta.
Jei jums reikia padavėjo, mielai padirbėsiu.
Mano šeimai praverstų papildomi pinigai.
Ačiū, bičiuli. Bet mano mama
labai atidžiai renkasi žmones, kuriems leidžia aptarnauti VIP svečius.
Kiek žinau, tu dirbi…
- Prie baseino. - Būtent. Ten ir darbuokis.
Brontė viską apie tai išmano.
Šūdas!
Ką man daryt?
Pati sakei, kad pagrindinė taisyklė - niekada tavęs neliesti.
Tu išgelbėjai man gyvybę.
Atsiprašau.
Tai nepanašu į matematiką, mergaitės.
Sveiki, ponia.
Labas, Gabriela.
Nuo tada, kai neteko darbo, nesitraukia nuo manęs nė per žingsnį!
Kaip man parūkyti, pažiūrėti filmus, kuriuos ji man draudžia,
arba išsmukti į vakarėlį, jei ji nė minutei nepalieka manęs vienos?
Reikia, kad kas nors atitrauktų jos dėmesį.
Būtent.
Mama nustotų mane kontroliuoti, jei turėtų draugą.
Bet kur jį rast?
Kriauklė sutvarkyta.
Estebanai.
- Visai pamiršau, kad tu čia. - Atsiprašau.
Visąlaik taip darau.
Mama sakydavo, kad ant kaklo pasikabinčiau varpelį.
Tiesą sakant, kartą buvo jį pakabinusi.
Atsiprašysiu.
- Viso. - Ačiū!
Kodėl tas vyrukas iš 12-to buto pas jus nuolatos trinasi?
Nežinau. Jis viską taiso už dyką.
Dabar susikaupk.
Reikia surast ką nors, kas pakviestų mamą į pasimatymą.
Žinau, kad mėgsti Niujorko picą.
Gimtadienio pietums
atskraidinau tau Niujorko picų tiesiai iš… Nagi. Atspėk.
- Iš Niujorko? - Iš Niujorko!
Su mėsa, be mėsos, mažiau daržovių, daugiau daržovių…
Rinkis, kokią nori.
Padas - iš žiedinių kopūstų?
Pamiršai? Man negalima glitimo.
Valgysime ant grotelių keptą lašišą.
Supratau, kad reikia imtis iniciatyvos.
Jei norėjau aptarnauti banketo svečius,
turėjau įrodyti Dajanai, kad sugebėsiu tai padaryti.
Jei ko prireiks, Brontė, tik tark žodelį.
Girdėjau, kad trūksta darbuotojų,
todėl mielai padirbėčiau rytojaus bankete.
Jame dalyvaus mados industrijos elitas.
Man reikia geriausių iš geriausiųjų. Manai, sugebėsi, Hektorai?
Be jokios abejonės, Dajana.
Kas rytą darau mankštą pagal jūsų įrašą.
Gana padlaižiauti.
Pagal kurį? „Kietas užpakaliukas“? „Auksinis užpakaliukas“?
„Plokščias pilvukas“? „Grakščios kojytės“?
Pagal tą, kur jūs su violetinėmis blauzdinėmis.
Hektorai! Paskubėk! Užsakymas paruoštas!
Kalbi apie…
- „Pilvo presiuką“! - „Presiuką“! Taip!
Paskubėk! Nebeturiu, kur dėti!
Už tą mankštą buvau tris kartus nominuota „Deimantinių svarmenų“ apdovanojimui.
Kai pribėgau prie Rikardo Montalbano,
jo veidas jau buvo kruvinas.
- Betai, aš nunešiu. Sudėk ant padėklo. - Rimtai?
Gerai.
- Ir lėkštes. - Tikrai? Gerai.
Sėkmės, vaikine.
Ačiū, žmogau.
- Štai, prašau. - Ačiū.
Patikėkit, Dajana. Aš tikrai sugebėsiu.
Mano užpakaliukas - kietas kaip auksas. Štai, galit patikrinti.
Jūsų gėrimai, ponios. Atsiprašau, kad teko palaukti.
Maksimai.
Tu gražiai sukiesi su tuo padėklu.
Turiu nemažai patirties.
Esu dirbęs ne viename restorane prie Esenikos.
Tikrai?
Ne visai.
Bet tikrai turėjau patirties, kaip išlaikyti stiklinaites ant padėklo.
Gėrimo taurelės! Autentiškas Akapulko gėrimas!
Žinai, man praverstų tavo pagalba rytoj vakare.
- Tikrai? - Taip.
Bet turėk galvoje, jei padarysi bent mažiausią klaidą,
daugiau prie VIP klientų aš tavęs neprileisiu.
Atsidėkodama už išgelbėtą gyvybę,
leidžiu tau ką nors pasiimti iš paliktų daiktų.
Štai.
Rinkis, ko širdis geidžia.
Iš apatinės lentynos.
Aš išgelbėjau tau gyvybę, o tu man siūlai rinktis iš apatinės lentynos?
Reikėjo derėtis tada, kai užspringusi gaudžiau orą.
Rubiko kubas!
Vaikystėje neturėjau nė vieno nuosavo žaislo.
Maksimo pakabutis.
Jis jam labai brangus.
Apsidžiaugtų, jei jį atgautų.
Bet Rubiko kubas.
Bet pakabutis.
Paskubėk. Nestovėsiu čia visą dieną.
Pasirink teisingai, Memai.
Baltas - čia.
Kas mano mamai galėtų patikti?
Gal šitas?
Eik tu. Taip ir girdžiu, ką ji pasakytų.
Labai plonas. Kodėl jis nieko nevalgo?
Tikriausiai jo pilve apsigyveno šėtonas.
Gerai.
O šitas?
Gražiai apsirengęs.
Mūsų Viešpats Jėzus Kristus buvo apsigaubęs tik drobule.
Jis galvoja, kad yra geresnis už Jėzų?
O jeigu Estebanas?
Estebanas?
Puiki mintis.
Estebanai, gal žinai, kas norėtų pasikviesti mano mamą į pasimatymą?
Na, aš norėčiau.
Jau seniai apie tai galvoju.
Nora yra angelas.
Na, jei angelai gyventų šioje pavojingoje gatvėje.
Tai kodėl dar nepakvietei?
Na, laukiu tinkamos progos. Kol baigsis gedulas.
Mano tėtis mirė prieš 12 metų.
Tu teisi. Turbūt dar per anksti.
- Ne! - Ne!
Pakviesk ją į pasimatymą.
Ne. Nežinau.
Tai… Labai svarbus žingsnis. O aš…
Tiek to. Kitą kartą, kai ateisiu pas jus ką nors sutaisyti,
gal ir pasikviesiu.
Atsiprašysiu.
LAS KOLINASAS
Done Pablai.
Gera žinia. Rytoj aptarnausiu VIP svečius per vakarienę.
Maksimai. Labai bloga žinia.
Neturi supratimo, kas tavęs laukia.
Tu dar nesi pasiruošęs aptarnauti svečius.
Žinai, kur dėti šakutę jūros gėrybėms?
Iš kurios pusės pilstyti vyną?
Kaip sulankstyti gulbės formos servetėlę?
Tu aptarnausi visuomenės grietinėlę.
Ką svarbiausia žinoti?
Kur padėti šakutę jūros gėrybėms?
Ne. Kaip būti nematomu.
Geriausią įspūdį palieka tas patarnautojas, kurio niekas nemato.
Moki būti nematomu?
Ne. Bet galiu to paklausti savo gero draugo Kamilijaus.
Kamilijau, išmokysi mane būti nematomu?
Gerai.
Kamilijus sako, kad jums teks mane išmokyt.
Pirma padirbėsim su aptarnavimo įgūdžiais.
O vėliau pagalvosim, ką daryt su tavo humoro jausmu.
Čia jau virš visko, Kamilijau.
Vandens taurė,
raudono vyno taurė, šampano taurė.
Servetėlės klostė turi būti tokia aštri, kad galėčiau su ja nusiskusti.
Privalai nuspėti, ko jiems reikia.
Tu juos aptarnauji. Jie neturi tavęs laukti.
Įvaldyk kiekvieną smulkmeną,
net pačią nereikšmingiausią.
Tik tada galėsi būti nematomu.
Dar kartą.
Dar kartą!
Mokiausi visą naktį.
Kur mano blakstienų rietiklis?
Sara!
Išaušus rytui, buvau neblogai pramokęs.
Vandens taurė, raudono vyno taurė, šampano taurė.
Po galais.
Niekada neišmoksiu.
Tu jau viską moki. Niekam nepavyktų to padaryti užrištomis akimis.
Tiesiog buvo įdomu pažiūrėti, kaip tau seksis.
Maksimai. Tik negalvok,
kad aš tau pavydžiu dėl to darbo.
Užsidirbai.
Linkiu tau didžiausios sėkmės šįvakar.
Ypač su „Karachiljo fiesta“.
- Kokia fiesta? - Karachiljo.
„Karachiljo fiesta“.
Nieko ypatingo. Paprastas kavos kokteilis.
Žinoma, išskyrus tai, kad viršutinis sluoksnis uždegamas,
ir degantis gėrimas pilamas į mažytį puodelį per metrą nuo svečio.
Skanu. Bet labai labai pavojinga.
Pasakiau jam, kad tai - mūsų firminis gėrimas.
Todėl tau teks jam jį paruošti.
Vėjuotą vakarą.
Tamsoje.
Sėkmės, papi.
Viena klaida Dajanos akivaizdoje,
ir tavo karjerai - galas.
Sveikas.
Maksimai. Tu nepatikėsi.
Būnu sau skalbykloje…
- Ei! - Ir tada…
Judinkitės iš čia!
Mes čia užsiėmę mada,
o ne purvinais skalbiniais.
Memai, man šakės.
Šįvakar turėsiu patiekti degančią kavą. Kaip ją paruošti?
Žinau, kad žinai, kad aš to nežinau. Bet žiūrėk, ką turiu…
Ir ką man daryt?
Jei tik turėčiau tėčio escapulario. Jis man neša sėkmę.
Koks aš negeras draugas.
Chulija! Turiu svarbų klausimą.
Nieko sau.
Pati pasiuvai?
Pamaniau, kad jei šįvakar susitinku su „Beau Monde“ redaktoriumi,
galėčiau pasinaudoti proga
ir apsivilkti savo kurtą suknelę. Ką pasakysi?
O gal be reikalo?
Ne, verčiau nesivilksiu.
Nesijaudink. Suknelė - nuostabi.
Neabejoju, kad tam pikčiurnai patiks.
Gracias.
Ko norėjai paklausti?
Gal žinai, kaip paruošti „Karachiljo fiestą“?
Po kelių valandų reikės patiekti, o nesu matęs, kaip jis ruošiamas.
Nesijaudink. Tai - tik gėrimas. Nieko čia sudėtingo.
Aš labai klydau.
Viską patikrinau, Sara, niekur nelaša, tad…
- Puiku. - Eisiu namo.
Gerai. Ačiū.
- Atsiprašysiu. - Gerai, viso.
Ne! Mama!
- Kas? - Žiūrėk.
Ne!
Palauk! Estebanai!
Grįžk!
- Kas atsitiko? - Reikia tavo pagalbos.
Tikrai?
Kriauklė.
Nora.
Norita, ką tik patikrinau. Gal tu norėjai man pasiūlyt…
Velnias, kriauklė! Tai… Taip.
Ir ką aš sau galvojau?
Panašu, kad…
Kas nutiko?
Taip. Nieko sau.
Bravo.
Man patinka.
Tikrai geriau nei kokioje stovykloje miške.
Už puikią fotosesiją.
Pirmą, bet ne paskutinę.
Tikiuosi, poilsis Las Kolinase
visuomet bus mados reikalu.
Mados reikalu. Matot, ką man pavyko čia padaryti?
Taip.
Taigi, ar Akapulkas pateisino jūsų lūkesčius?
Taip. Ir net pranoko juos.
Baiminaus, kad čia bus viskas senoviška,
na, Rikis Rikardo, blizgučiai ir ča-ča-ča.
Jūs painiojate su Kuba.
Bet, Dajana, tu pavertei šią vietą nuostabia.
Na, turiu puikių pagalbininkų.
Čadas yra generalinis direktorius.
O mūsų darbuotojai - patys geriausi Meksikoje.
Tikra tiesa.
Nežinojau, kad į vakarienę pasikvietėt darbuotojų.
Tegyvuoja lygybė.
Kuo tu dirbi?
- Aš dirbu registratūroje. - Rimtai?
Čadai, nevidone!
Susitikinėji su patarnautoja.
Kaip aš sakau, ji - poilsio centro veidas.
Turbūt tą patį sakai visoms darbuotojoms, su kuriomis susitikinėji.
Kaip suprantu, jos tau reikalingos tik seksui.
- Koks aš bjaurus. Pajuokavau, branguti. - Gerai, taip, na, gal…
Siūlau paragauti omarų sevičės.
Minutėlei atsiprašysiu.
Skaniai kvepia.
Done Pablai.
Galiu nubėgt į tualetą?
Labai reikia.
Primink man, kad pamokyčiau tave meluoti.
Bėk. Ilgai neužtruk.
Viskas gerai?
Jis pavadino mane patarnautoja, Maksimai.
Tik tiek esu verta?
Koks skirtumas, ką jis sako?
Taip galvoja ne tik jis.
Egzistuoja riba, skirianti „mus“ nuo „jų“,
kurios aš turbūt niekada neperžengsiu.
Chulija, negalvok taip.
Esi protingiausia iš visų. Perskaitei „Puikybė ir prielaidos“.
„Prietarai“, Maksimai.
Būtent. Tai tik prietarai.
Pasisiuvai sau suknelę.
O man prireikė net 20 minučių, kol užsisegiau tą juostą.
Užsisegei ją atvirkščiai.
Jie nori, kad būtume nematomi, bet tu nusipelnai būti matoma.
Ačiū.
Grįžtam į banketą?
Eime.
Ne, Memai, pasiėmei, ką norėjai.
Prašau, labai prašau. Leisk susikeisti. Padariau didžiulę klaidą.
Tik nepradėk čia verkti.
Tiek to. Pirmą ir paskutinį kartą.
Kubą.
Ačiū.
Ne.
Apie tokį žaidimą nė svajot negalėjau.
Memai, pasirink teisingai.
Vėl laimėjau.
Ką gi… sutaisiau.
Nesuprantu, kaip jis taip netikėtai galėjo nulūžti.
Labai ačiū, Estebanai.
Nežinau, ką be tavęs darytume.
Na…
Gerai.
„Miela Nora,
tu esi nuostabi moteris.
Žavinga ir labai…
labai…“
Atsiprašau. Nuo vandens susiliejo raidės.
„Labai droži“?
Nesąmonė.
„Labai graži.“ Taip, teisingai.
„Žavinga ir labai dro… labai graži.
Jau seniai,
labai seniai,
labai labai seniai…
norėjau pakviest tave į pasimatymą.
Pagarbiai išlaukiau, kol baigsi gedėti.
Nora Ramos,
ar sutinki nueiti su manim
kada nors ir kur nors pavakarieniauti?
Pagarbiai Estebanas.“
Gerai.
Manau, nieko baisaus nenutiks, jei nueisim pavakarieniauti.
Nora,
neįsivaizduoji, kaip ilgai laukiau šių tavo žodžių.
Užmiestyje jie atidaro dar 54,
bet kas iš to, jei nebus Styvio ir jo stebuklingų miltelių?
Dieve mano.
Jį ir anksčiau visi laikė
pramoninės mados išsišokėliu,
bet dabar jis peržengė visas ribas.
25 metus nesugebėjo pasiūlyti nieko naujo
ir staiga išlindo su savo iššaukiančia kolekcija
iš juostelių. Įsivaizduokit, tik juostelės ir viskas!
P. deFili, jūs taip įdomiai pasakojat apie Niujorko madas.
Seniai svajoju dirbti mados srityje.
Nejaugi?
Ši suknelė - mano darbas.
Labai meksikietiška.
Jei trinktelėčiau, iš tavęs pabirtų saldainiai?
Žinai, ką, žmogau, aš…
Reikėjo kažką daryti.
Mano darbas buvo būti nematomu,
bet negalėjau stovėti ir žiūrėti, kaip jis ją įžeidinėja.
Tikrai įsmeigei?
Ne. Bet labai norėjau.
Bet vietoj to aš pasakiau kalbą.
Pone deFili,
ši mergina stengėsi iš visos širdies.
Ji tenorėjo parodyti suknelę jums, savo dievaičiui.
Bet jūs pasielgėte žiauriai ir sudaužėte jos viltis.
Vaikštote čia užrietęs nosį, lyg būtumėt už mus geresnis,
bet taip nėra.
Jūs esat nemalonus žmogus su labai bjauriu kaklaraiščiu.
Nieko sau.
Labai drąsus žingsnis.
Taip.
Baigęs kalbą,
supratau vieną dalyką.
Besijaudindamas
viską pasakiau… en español.
Jūs esat nemalonus žmogus su labai bjauriu kaklaraiščiu.
Atsiprašau, bet nieko nesupratau.
Norėjau pasakyti…
Jis sakė, kad jam labai malonu jus aptarnauti.
Mums didžiulė garbė priimti tokius rafinuotus svečius,
kurie, tikiuosi, palankiai atsilieps apie mūsų puikųjį poilsio centrą.
Taip. Taip, be jokios abejonės.
Maksimai, minutėlei.
Taigi, elito padavėjo karjera pakibo ant plauko.
Nusižengiau pagrindinei taisyklei būti nematomu.
Maksimai, buvau tave įspėjusi.
Šitas darbas - ne tau.
Taigi, patraukiau atgal prie baseino.
Eidamas vis sukau galvą,
kodėl negalėjau prilaikyti liežuvio.
O tada pamačiau doną Pablą,
kuris vienišas sėdėjo kieme prie savo vilos.
Done Pablai.
Atleiskit, kad jus nuvyliau.
Tu nepaisei mano patarimo.
Tau pasisekė, kad ji tavęs neatleido.
Bet tu manęs nenuvylei.
Visa tai pasiekiau todėl, kad buvau nematomas.
Galbūt tavo likimas yra kitoks.
Galbūt tavo likimas - būti matomu.
Matau čia jus ne pirmą kartą.
Galiu paklaust,
ar jūs ko nors laukiate?
Taip.
Ko?
Ne tavo reikalas.
Žinoma.
Nieko sau.
Kuo baigėsi svečių iš žurnalo vizitas?
Na, jų fotosesija sulaukė didžiulės sėkmės.
Ji dar labiau pagerino Las Kolinaso įvaizdį.
Ir, manau, du naujausi modeliai…
LAS KOLINASAS - GERIAUSIAS AKAPULKO POILSIO CENTRAS
…irgi prie to prisidėjo.
Geras.
Ačiū, Rolfai.
Kaip jam tai pavyksta?
Nesvarbu…
Gaila, kad tu neatkeršijai tam Brontė.
Kaip čia pasakius…
Dajana, turėtum labai didžiuotis,
iš vidutinės klasės aktorės tapusi aukščiausios klasės viešbučio savininke.
Dabar klausimas „Kaip jai tai pavyko?“
pakeis ne mažiau paslaptingą klausimą „Kas yra Čado tėvas?“
Po galais!
Dieve mano!
Padėkit!
Visi girdėjot?
Aukščiausios klasės viešbučio savininkė.
Išvertė Laima Banionienė